Diari Oficial de la Generalitat Valenciana


Sumari del DOGV 5723, del 13-03-2008 (2008/2655)

Informació pública de la proposta de programa d'actuació aïllada a l'àmbit entre els carrers Verge del Pilar i Montoliu del Pla General d'Ordenació Urbana de Bonrepòs i Mirambell.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5723

Data del DOGV
:   13-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2655


Data del document
:   27-02-2008

Organisme emissor
:   Nuevas Formas y Diseños, SL

Tipus de document
:   Informació Pública

Descriptors 

:   * Bonrepòs i Mirambell
    * pla d'urbanisme
    * empresa privada

Informació pública de la proposta de programa d'actuació aïllada a l'àmbit entre els carrers Verge del Pilar i Montoliu del Pla General d'Ordenació Urbana de Bonrepòs i Mirambell. [2008/2655]  
L'entitat Nuevas Formas y Diseños, SL, domiciliada a Mislata (València), carrer de Campanar, número 6, baixos, CIF H64068801, ha formulat una proposta de programa d'actuació aïllada dins de l'àmbit inclòs entre els carrers Verge del Pilar i Montoliu, del Pla General de Bonrepòs i Mirambell, que sotmet a informació pública de conformitat amb el que disposa l'article 258 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), i l'article 134 de la Llei 16/2005, Urbanística Valenciana (LUV).  
Mitjançant un acord del Ple de l'Ajuntament de Bonrepòs i Mirambell (València), en la sessió del dia 14 de novembre de 2007, es va aprovar l'inici del procediment de concurs per a sotmetre a licitació l'adjudicació, que es tramitarà per gestió indirecta, del programa d'actuació aïllada sítia a l'àmbit del Pla General de Bonrepòs i Mirambell, entre els carrers Verge del Pilar i Montoliu: finca registral número 127 del Registre de la Propietat de Moncada (amb referència cadastral 6479601YJN0001WS), propietat de la mercantil proponent; i part de la finca registral número 496 (amb referència cadastral 6479617YJN0001RS), propietat de la Societat Agrària de Transformació -EXFRU- Explotaciones Frutícolas. Així mateix, s'hi van aprovar les bases particulars reguladores del concurs de l'actuació esmentada per a la selecció d'un agent urbanitzador. L'anunci d'iniciació del concurs va ser enviat al Diari Oficial de la Unió Europea en data 3 de desembre de 2007 i va ser publicat, junt amb les bases particulars, en el Diari Oficial de la Comunitat Valenciana número 5666, de 24 de desembre del 2007.  
La finalitat de l'actuació és l'obtenció de tot l'àmbit viari de la finca registral número 127 del Registre de la Propietat de Moncada, incorporant-hi la part corresponent de la finca registral número 496 del mateix Registre; així com també la completa urbanització i cessió a l'Ajuntament de Bonrepòs i Mirambell d'eixe àmbit viari; i, finalment, l'edificació de la part edificable de l'esmentada finca registral número 127.   
En data 22 de febrer del 2008 ha sigut atorgada una acta notarial de protocol·lització i sotmetiment a informació pública de l'alternativa tècnica del programa, que inclou una memòria, projecte d'edificació, projecte d'urbanització i projecte de reparcel·lació, a la Notaria de València de Joaquín Sapena Davó, sítia al carrer de Correus, número 4, 1r, on qualsevol persona podrà consultar-la en horari de 10.00 a 14.00 hores, durant el termini d'un mes comptador des de la publicació del present anunci en el Diari Oficial de la Comunitat Valenciana, a fi d'obtenir informació pels procediments legals i presentar al·legacions. Igualment, s'ha depositat a l'Ajuntament de Bonrepòs i Mirambell la mateixa documentació, per a la seua exposició pública i perquè es puguen presentar al·legacions dins de l'esmentat termini.  
València, 27 de febrer de 2008.- L'administrador de Nuevas Formas y Diseños, SL: Ángel Olmos Maldonado.